แรงซื้อกลับหนุน SET รีบาวด์! ปิดเช้าบวก 5.49 จุด มูลค่าซื้อขายบางเบา 2.1 หมื่นลบ.
แรงซื้อกลับหนุน SET รีบาวด์! ปิดเช้าบวก 5.49 จุด มูลค่าซื้อขายบางเบา 2.1 หมื่นลบ. โดยดัชนีปิดตลาดเช้านี้ที่ระดับ 1,711.98 จุด เพิ่มขึ้น 5.49 จุด หรือ 0.32 จุด มูลค่าการซื้อขาย 2.13 หมื่นล้านบาท
31 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,711.98 จุด เพิ่มขึ้น 5.49 จุด หรือ 0.32 จุด มูลค่าการซื้อขาย 2.13 หมื่นล้านบาท
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้เกิดเทคนิคเคิลรีบาวด์หลังจากที่ร่วงแรงใกล้ระดับ 1,700 จุดเมื่อวานนี้ ทำให้ตลาดบ้านเราดูดีกว่าตลาดต่างประเทศที่ต่างปรับตัวลงกัน ทั้งตลาดหุ้นในภูมิภาคเอเชีย และตลาดสหรัฐฯ ต่างติดลบกัน อีกทั้งนักลงทุนมีความมั่นใจมากขึ้นหลังจากวานนี้นักลงทุนต่างชาติได้กลับมาซื้อสุทธิบ้าง
อย่างไรก็ดีให้ติดตามผลการประชุมธนาคารกลางงสหรัฐฯ (เฟด) ในวันนี้ ซึ่งคาดว่าเฟดจะปรับลดอัตราดอกเบี้ย 0.25% ส่วนเรื่องสงครามการค้าระหว่งสหรัฐฯ และจีน คงจะยืดเยื้อ พร้อมให้ติดตามตัวเลขการจ้างงานนอกภาคเกษตรของสหรัฐฯในวันศุกรี์นี้
แนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะแกว่งแคบ แต่น่าจะยืนในแดนบวกได้ พร้อมให้แนวรับ 1,700 จุด ส่วนแนวต้าน 1,717 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCC     มูลค่าการซื้อขาย  818.90 ล้านบาท ปิดที่  434.00 บาท ราคาไม่เปลี่ยนแปลง
PTT     มูลค่าการซื้อขาย  797.05 ล้านบาท ปิดที่   47.25 บาท ราคาไม่เปลี่ยนแปลง
SCB     มูลค่าการซื้อขาย  776.64 ล้านบาท ปิดที่  137.50 บาท เพิ่มขึ้น 3.00 บาท
CPALL   มูลค่าการซื้อขาย  732.65 ล้านบาท ปิดที่   87.00 บาท ราคาไม่เปลี่ยนแปลง
PTTEP   มูลค่าการซื้อขาย  719.58 ล้านบาท ปิดที่  136.00 บาท เพิ่มขึ้น 1.00 บาท